钦定古今图书集成/明伦汇编/闺媛典/第269卷 > 皇清二 > 连三让妻白氏
## 钦定古今图书集成/明伦汇编/闺媛典/第269卷 > 皇清二 > 连三让妻白氏

按《南宫县志》：“白氏，连三让妻，进士佳引母也。白年十四归连，执妇道惟谨。戊寅城陷，三让死之。白闻变，散发毁面，携幼子从兵火中出，万死以获一生。事少定，求夫遗骸殡葬。辛巳岁大祲，人相食。氏备历艰苦，躬率群婢勤纺绩，以米麦杂糠秕食教子，以立身学古，无忘先志为训。年七十四卒。顺治十八年，有司旌其” 门。